Carod reclama per a Catalunya un referèndum com el de Montenegro quan hi hagi majoria sobiranista 20/05/2006 16:15 BARCELONA, 20 (EUROPA PRESS) El president d'ERC, Josep-Lluís Carod-Rovira, ha posat avui com a exemple per a Catalunya el referèndum independentista que es farà demà a Montenegro. Segons Carod, Catalunya també haurà de convocar una consulta semblant quan hi hagi una àmplia majoria democràtica sobiranista. En el marc de l'Aplec del Cargol que avui es fa a Lleida, Carod ha aplaudit el referèndum democràtic d'autodeterminació de Montenegro amb el qual "podrà decidir el seu futur, no com altres pobles d'Europa, com el nostre". Carod ha assegurat que, amb el referèndum del 18 de juny, l'únic futur que Catalunya pot decidir és "si estem d'acord o no amb un Estatut d'Autonomia rebaixat en el marc d'Espanya", quan un referèndum com el de Montenegro "podria dibuixar millor el futur de Catalunya", perquè "és on els ciutadans són consultats sobre si volen ser una república independent". El president d'ERC ha valorat positivament que la UE hagi posat "les condicions democràtiques necessàries per a la creació d'un estat independent a Europa" i ha cridat l'atenció sobre la "transcendència" que pot tenir aquest fet a Europa. Segons Carod, que es permeti la celebració d'un referèndum com el que es farà demà "posa fi a tots els tòpics sobre la creació de nous estats a Europa" i desmenteix als que deien "que no era possible". "ERC vol una Europa unida però amb veu directa com a Estat independent", ha assegurat Carod, qui ha dit que "necessitaríem que guanyés el sí en el referèndum de demà" a Montenegro perquè i així ningú podrà ignorar que és possible plantejar la independència per una via democràtica i pacífica". MENYS DEL 72% DE SÍ, UN FRACÀS PER AL PSC. Josep-Lluís Carod-Rovira ha parlat també de l'eslògan de precampanya del PSC de cara al referèndum de l'Estatut, del qual ha dit que, "com passa sovint", està pensat "en clau espanyola". Segons Carod, l'acte que va fer ahir el PSC el Girona, i que va comptar amb la presència del president del Govern, José Luis Rodríguez Zapatero, es justifica perquè Zapatero "sap que els que aplaudeixen la rebaixa de l'Estatut representen un 72%" i que "tot el que estigui per sota d'aquesta xifra no representa una victòria forta del sí".[FIN] ---------- Font: www.vilaweb.cat ( Europa Press) 
A bones hores se'n recorda aquest de l'autodeterminació. 
I quan se n'ha d'enrecordar? Quan tenia cinc diputats? 
Quan estava fent l'Estatut i quan pactaven tot cofois ells amb el psoe a Madrid per fe'ls-hi la botifarra als de ciu, que semblen criatures, collons! 
Era previsible la resposta. Parla d'un referèndum quan hi hagi majoria sobiranista, cosa que no hi era en els moments que tu em parles. 
 Perdona , pero com sabrem que hi ha majoria sobiranista sense referendum ? I que m´expliqui Carod com farem el referendum si legalment es impossible ? 
Doncs votant. Majoria sobiranista és quan un partit sobiranista guanyi les eleccions. Com la farem? La farem amb el nom de la democràcia, perquè democràcia és que el poder el té el poble, i si ERC guanya unes eleccions democràcia serà fer aquest referèndum, tot el que ho privi serà intolerant i antidemocràtic. 
 Trobo que es molt reduccionista pensar que nomes son soberanistes els que voten ERC Hi ha gent que vota altres partits i hi ha molta gent que no vota cap partit , que podrien votar a favor de la independencia Per altre banda a mi no m´interesa que ERC m´expliqui les meravelles que faria si tingues 70 diputats , el que vull que m´expliqui es el que pot fer amb 23 diputats , que pel que es veu es molt i molt poc , encara que s´hagues presumit de manera vanitosa de tenir la clau 
Bé em sembla fantàstic que hi hagi gent sobiranista que voti altres partits o gent sobiranista que no voti però com que no la podem saber i el seu partit no defensa el sobiranisme ple és com si no hi fossin. És com aquells que diuen que hi ha gent que vota ERC i no és independentista i que per tant ERC no podria provar una Constitució Catalana encara que tingués majoria. Jo sempre els dic: ERC ja ho diu que és independentista, si no t'agrada no els votis però si guanyen no només tindran el dret a aprovar una Constitució sinó que en tindran l'obligació per ser un dels fonaments del partit. 
Bé em sembla fantàstic que hi hagi gent sobiranista que voti altrespartits o gent sobiranista que no voti però com que no la podem saber iel seu partit no defensa el sobiranisme ple és com si no hi fossin. Exacte, mira que és bo d'entendre. Si un suposat indepe vota CiU, doncs com punyeta vol que sapiguem la resta que el seu vot és favorable a l'autodeterminació? Si no agrada ERC que es faci un altre partit que es proclami independentista. 
 Pero es que tot es molt relatiu . ERC es diu independentista , pero accedeix a plantejar una simple reforma estatutaria , es diu independentista pero no te cap escrupul a fer passar el terme esquerra sobre el terme independentista i colocar de president de la Generalitat al baro local d´un partit espanyolista i tampoc te cap escrupul a facilitar la governabilitat de la nacio ocupant . Algu pot considerar legitimament que l´independentisme d´ERC es com a minim una mica sui generis o si voleu dir-ho d´altre manera , un independentisme molt poc ortodox. A mi el que em molesta es que ERC utilitzi el terme independentista nomes com a ganxo electoral quan les coses van mal dades . Ja em sembla be que es diguin independentistes , pero ells mateixos reconeixen , que la independencia necessita d´uns soports que ara no es donen . Doncs aleshores plantejem objectius possibles , concrets i importants . Per exemple : no es pot fer res perque hagi pel.licules en catala a cinemes i videoclubs? Pero potser me n´he anat una mica de tema . Repeteixo , per ser independentista no cal ser d´ERC . A mi em repel profundament la direccio politica actual d´ERC i no per aixo deixo de ser independentista 
Mira, pel que fa a acceptar la reforma estatutària ja ho he explicat abans i ERC ho ha explicat mil cops, s'hi pot estar d'acord o no però tampoc no és tan difícil d'entendre. Ja sé que tens un odi superlatiu al PSC però has de respectar que no tothom vegi les coses com tu. Era una estratègia, com ho era facilitat la governabilitat al PSOE a Madrid. De vegades cal pactar amb l'enemic quan és infinitament més poderós que tu per obtenir el que és vital i això no implica renunciar ni trair els teus principis.És evident que no ha funcionat i per això ERC ara canvia de discurs, que és el que jo he exigit des de fa temps en aquest fòrum: es pot errar d'estratègia però si no funciona cal rectificar. Ja em sembla be que es diguin independentistes , pero ellsmateixos reconeixen , que la independencia necessita d´uns soports queara no es donen . Doncs aleshores plantejem objectius possibles ,concrets i importants . Acabes de resumir perfectament el que jo t'he explicat abans sobreel perquè de la participació en la reforma estatutària i les col·laboracions puntuals amb el govern de Madrid. Pel que fa a la defensa de la llengua, ERC sempre ho ha fet, el que passa és que no ha pogut anar tan lluny com voldria per raons aritmètiques (i potser per manca d'habilitat polítca també) Ningú d'ERC pretén tenir el monopoli de l'independentisme, no sé d'on ho treus, el que diem és que de moment per mesurar l'indpendentisme no hi ha cap altra alternativa que comptar els votants de l'únic partit que es declara independentista. 
crec que respondre al badia es llençar aigua al mar: ni cal ni serveix per a res. Fa el que fa sempre: de provocador antiindependentista. I com qualsevol provocador ens vol enredar amb això que diuen els mentiders de que "tot es relatiu". No tot es relatiu. Pero als provocadors sempre els agrada dir-ho. Traicionar l'acord per un estatut potent del 90% del parlament català no te res de relatiu. I encara te menys de relatiu si qui ho fa va de sobiranista predicant primer el vot no i acaba pactant un estatutet rebaixadissim a esquena del parlament i demana el si com un borrego qualsevol d'Alfonso Guerra. I ho faci qui ho faci ja sabem qui acaba sempre fugint d'estudi amb el discurs antierc.